ŠIAULIŲ MIESTO SAVIVALDYBĖS TARYBA

SPRENDIMAS

DĖL ŠIAULIŲ MIESTO SAVIVALDYBĖS TARYBOS 2018 M. LIEPOS 19 D. SPRENDIMO NR. T- 276 „DĖL STUDIJŲ ŠIAULIŲ MIESTE PARAMOS SKYRIMO TVARKOS APRAŠO PATVIRTINIMO“ PAKEITIMO

2018 m. gruodžio 20 d. Nr. T-462

Šiauliai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šiaulių miesto savivaldybės taryba n u s p r e n d ž i a:

Pakeisti Studijų Šiaulių mieste paramos skyrimo tvarkos aprašą, patvirtintą Šiaulių miesto savivaldybės tarybos 2018 m. liepos 19 d. sprendimu Nr. T-276 „Dėl Studijų Šiaulių mieste paramos skyrimo tvarkos aprašo patvirtinimo“:

1. Pakeisti 17.1 papunktį ir jį išdėstyti taip:

„17.1. Studentas (mokinys) pateikia Lietuvos Respublikoje ar užsienyje registruoto banko ar kitos kredito institucijos garantiją arba draudimo bendrovės laidavimo (garantinį) raštą, arba šeimos nario pasirašytą laidavimo sutartį, kuriais bus laiduojama, kad, studentui (mokiniui) neįvykdžius sutartinių įsipareigojimų, Savivaldybei bus atlyginti tiesioginiai nuostoliai – gauta studijų paramos lėšų suma“

2. Pakeisti 20 punktą ir jį išdėstyti taip:

„20. Jei darbdavys dėl susiklosčiusių objektyvių aplinkybių (bankroto, likvidavimo, reorganizavimo) nebegali vykdyti sutartyje numatytų įsipareigojimų, kitoms šalims sutikus, jo įsipareigojimus gali perimti kitas Šiaulių miesto savivaldybės teritorijoje registruotas darbdavys. Darbdavys, neįvykdęs sutartinių įsipareigojimų, išskyrus šiame punkte nurodytas objektyvias aplinkybes, Savivaldybei atlygina patirtus nuostolius – sumoka studento (mokinio) gautą paramos lėšų sumą.“

3. Pripažinti netekusiu galios Šiaulių miesto savivaldybės tarybos 2018 m. spalio 4 d. sprendimą Nr. T-352 „Dėl Šiaulių miesto savivaldybės tarybos 2018 m. liepos 19 d. sprendimo Nr. T- 276 „Dėl Studijų Šiaulių mieste paramos skyrimo tvarkos aprašo patvirtinimo“ pakeitimo“.

Mero pavaduotojas	Justinas Sartauskas